Charles Volmer
Charles Didrich Volmer (30. august 1898 Rapla vald, Harjumaa – 24. detsember 1944 Dresden) oli eesti farmatseut. Osales Vabadussõjas, 1922–1925 oli Tartu Ülikooli rohuteaduse kuulaja, lõpetas 1925 cum laude, mag. pharm. 1926 (Eestis müüdava tee väärtusest). 1926–1927 Jõgeva apteegi juhataja, 1927–1933 Tartu Ülikooli apteegi abijuhataja ja juhataja. 1939–1940 Kohtuliku Ekspertiisi Instituudi abidirektor. 1944. aastal põgenes Saksamaale.